Reacţie dură a Ministerului de Externe al României, după întrebările nesimţite adresate de un reporter BBC ministrului Teodor Meleşcanu.

După ce reporterul a avut tupeu să întrebe de ce sunt amnistiaţi şi graţiaţi politicienii corupţi din ţara noastră, Meleşcanu le-a bătut obrazul: “Aşa ceva nu s-ar fi întâmplat la Antena 3. Ar trebui să învăţaţi de la Gâdea ce înseamnă să fii imparţial”.

Meleşcanu solicită BBC ca la următoarele interviuri să pună întrebări dintr-o listă oficială, întocmită de MAE, precum:

– De ce măriţi salariile şi pensiile, vreţi să trăiască românii mai bine decât britanicii?

– Când veţi face ceva împotriva firmelor străine din cauza cărora nu se construiesc autostrăzi în România?

– Câte mii de oameni nevinovaţi trebuie să mai zacă prin închisori? De ce nu daţi o graţiere chiar acum?

– Când vor fi condamnaţi protestatarii violenţi din 10 august şi de ce jandarmii nu primesc muniţie de război?